  Виталий Пронин "Кылӥ вал, 3-тӥ пинал понна  толэзьлы быдэ выплатаос басьтыны луэ шуыса". Вероника С., Можга город Валэктон сётэ Калыкез утён, семья но демография политикая министерствоысь социальной выплатаосъя ёзлэн кивалтӥсез Людмила Ившина:- Толэзьлы быдэ сётӥськись выплатаез - солэн быдӟалаез 5 сюрс манет - басьтыны быгато сыӵе семьяос, кудаз куинетӥ яке со бӧрсьы пиналзы вордскемын 2012-тӥ арын 31-тӥ декабрь бере. Лыдэ басьтӥсько усыновить карем нылпиос но. Но выплата сётӥське, семьялэн доходэз Удмуртиысь калыклэн шоро-куспо доходэзлэсь (Удмуртстат ивортэмъя, туэ 1-тӥ кварталэ со 20 сюрс 435 манет лыдъяськиз) ичигес люкаське ке. Выплата сётӥське пиналлы 1 но ӝыны арес тырмем бере 3 аресозь.Куинетӥ яке со бӧрсьы нылпи понна толэзьлы быдэ сётӥськись коньдонэз басьтыны луоз нылпилы 1 но ӝыны арес тырмем бере мукет нуналаз ик. Та уксёез басьтон понна анай-атайёслы вазиськоно калыкез утёнъя ёзъёсы (улон интызыя). Теги: дэмлан Нылпиос  